**แผนพัฒนาผลสัมฤทธิ์ทางการเรียน ปีการศึกษา ๒๕๖๐**

**โรงเรียนบ้านย่านซื่อ “มิตรภาพที่๑๔๗” สพป.สตูล**

**ส่วนที่ ๑**

**บทนำ**

โรงเรียนบ้านย่านซื่อ “มิตรภาพที่ 147” ที่ตั้ง ม. 2 ตำบลย่านซื่อ อำเภอควนโดน จังหวัดสตูล   
สังกัดสำนักงานเขตพื้นที่การศึกษาประถมศึกษาสตูล โทร 074-751118   
e-Mail [bys147@hotmail.com](mailto:bys147@hotmail.com) เปิดสอนระดับชั้นอนุบาลปีที่ 1 ถึงระดับชั้นประถมศึกษาปีที่ 6 เนื้อที่ 5 ไร่ 2 งาน 82 ตารางวา เขตพื้นที่บริการ หมู่ที่ 2, 3, 4 ตำบลย่านซื่อ อำเภอควนโดน จังหวัดสตูล บ้านย่านซื่อ “มิตรภาพที่ 147” เป็นสถานศึกษาหนึ่งที่มีบทบาทในการจัดทำข้อเสนอ นโยบาย แผนพัฒนาการศึกษา มาตรฐานการจัดการศึกษา และหลักสูตรสถานศึกษา รวมทั้งการระดมทรัพยากร การประสานงาน ส่งเสริม และจัดการศึกษาขั้นพื้นฐานให้แก่เด็กและเยาวชนทั่วไป เด็กด้อยโอกาส เด็กพิการและเด็กที่มีความสามารถพิเศษ โดยมุ่งประกันสิทธิและโอกาสในการได้รับการศึกษาภาคบังคับ และการศึกษาขั้นพื้นฐานอย่างทั่วถึงและมีคุณภาพตามเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๔๐ พระราชบัญญัติการศึกษาแห่งชาติ พ.ศ.๒๕๔๒ และนโยบายกระทรวงศึกษาธิการ ให้สามารถจัดการศึกษาได้อย่างคล่องตัวมีความเป็นอิสระ สามารถให้บริการทางการศึกษาได้อย่างทั่วถึง มีคุณภาพและเป็นธรรม ตลอดจนบริหารงานโดยองค์คณะบุคคลอย่างมีประสิทธิภาพ และได้คุณภาพมาตรฐานที่เรียกว่า คณะกรรมการสถานศึกษา มีการแบ่งงานบริหารออกเป็น ๔ งาน ดังนี้ งานฝ่ายบริหารบุคลากร งานฝ่ายบริหารวิชาการ งานฝ่ายบริหารงบประมาณ งานฝ่ายบริหารทั่วไป

**สภาพทั่วไป**

โรงเรียนบ้านย่านซื่อ “มิตรภาพที่ 147” ที่ตั้ง ม. 2 ตำบลย่านซื่อ อำเภอควนโดน จังหวัดสตูล สังกัดสำนักงานเขตพื้นที่การศึกษาประถมศึกษาสตูล โทร 074-751118   
e-Mail [bys147@hotmail.com](mailto:bys147@hotmail.com) เปิดสอนระดับชั้นอนุบาลปีที่ 1 ถึงระดับชั้นประถมศึกษาปีที่ 6 เนื้อที่ 5 ไร่ 2 งาน 82 ตารางวา เขตพื้นที่บริการ หมู่ที่ 2, 3, 4 ตำบลย่านซื่อ อำเภอควนโดน จังหวัดสตูล

ที่ดินได้มาโดยกำนัน ผู้ใหญ่บ้าน ราษฎร ซื้อให้เมื่อวันที่ 26 มีนาคม 2479 ราคา 130 บาท โดยมีอาณาเขตดังนี้

ทิศเหนือ จดที่ดิน นายละใบหมาน หลงสมัน

ทิศใต้ จดที่ดิน นายใบ้ บาราสัน

ทิศตะวันออก จดเขตถนนหลวง

ทิศตะวันตก จดที่ดิน นายสัน และนายตาหา

อาคารเรียนหลังแรกของโรงเรียนนี้ สร้างเมื่อวันที่ 31 มีนาคม 2479 สร้างโดย งบประมาณการประถมศึกษา ในวงเงิน 1,266 บาท และจัดการเรียนการสอนตามหลักสูตรประถมศึกษา ของกระทรวงศึกษาธิการ ต่อมาอาคารหลังเก่าชำรุดมาก ไม่สามารถซ่อมแซมได้ จึงรื้ออาคารหลังเก่าออกและไปสร้างใหม่ทางด้านหลังหันหน้าไปทางทิศเหนือ โดยใช้วัสดุจากอาคารหลังเก่าที่ยังใช้การได้ และได้รับเงินงบประมาณจำนวน 20,000 บาท อาคารที่สร้างมีขนาดกว้าง 6 เมตร ยาว 8 เมตร มี 3 ห้องเรียน หลังคามุงกระเบื้อง พื้นยกระดับโดยการถมดินฝากั้นสูงจากพื้น 1 เมตร

ต่อมาภายหลังได้รับงบประมาณต่อเติมอาคารหลังนี้ เป็นเงินจำนวน 20,000 บาท ต่อเติมฝาผนัง   
บานประตู หน้าต่าง และลาดพื้นซีเมนต์ภายใน ในฝ้าเพดานรอบนอก 2 ห้องเรียน

ในปี พ.ศ. 2506 ได้รับเงินงบประมาณ 60,000 บาท สร้างอาคารหลังใหม่ตามแบบ   
ป.1 พิเศษ วาตภัย ขนาด 6/9 เมตร 4 ห้องเรียน หลังคามุงกระเบื้องลอนคู่ กั้นลูกกรงโดยรอบ ลาดพื้นซีเมนต์พร้อมกับมีทางเข้าโดยรอบกว้าง 1 เมตร สร้างเสร็จเมื่อวันที่ 12 พฤศจิกายน 2526 และได้รับเงินงบประมาณต่อเติมอาคารหลังนี้อีก เมื่อ พ.ศ.2514 เป็นเงินจำนวน 47,000 บาท โดยกั้นฝาผนังตีฝ้าเพดาน ใส่ประตู หน้าต่าง ทาน้ำมันทั้งหลัง และในเดือนมีนาคม 2514 โรงเรียนได้ประชุมผู้ปกครองนักเรียนเพื่อขอความคิดเห็นในการเปลี่ยนชื่อโรงเรียนให้ตรงกับชื่อหมู่บ้าน ที่ประชุมมีมติเป็นเอกฉันท์ ให้เปลี่ยนชื่อจาก โรงเรียนบ้านย่านซื่อ “มิตรภาพที่147” เป็นโรงเรียนบ้านย่านซื่อ และจังหวัดเห็นชอบอนุมัติตามข้อเสนอ ได้ ตั้งแต่วันที่ 17 เมษายน 2514 นอกจากนี้คณะกรรมการศึกษา ผู้ใหญ่บ้าน ราษฎร ครู ภารโรง ได้ช่วยกันจัดหาที่ดินเพื่อขยายอาณาเขต ที่ประชุมมีมติให้ขยายออกไปทางด้านหลัง นายสาด จอหวัง เป็นหัวหน้าดำเนินการหาเงิน ต่อมาได้เงินจำนวน 7,000 บาท นำไปซื้อที่ดินของนายสัน นายตาหา และนางตีม๊ะ ได้ที่ดิน 1 ไร่ 1 งานเศษ และพร้อมมอบหมายเอกสารโอน (น.ส.3) ให้กับเจ้าหน้าที่ของอำเภอ ตั้งแต่วันที่ 5 สิงหาคม เพื่อแสดงหลักฐานการถือกรรมสิทธิ์ ในปีการศึกษา 2516 ได้เปิดสอนขั้นประถมปลาย มีนักเรียน 18 คน ชาย 16 คน หญิง 2 คน

ต่อมาในปี พ.ศ.2516 โรงเรียนได้รับความร่วมมือจากมูลนิธิการศึกษามิตรภาพ โดยพลเอกสายหยุด เกิดผล นายศุภโยค พานิชวิทย์ ผู้ว่าราชการจังหวัดสตูล ได้จัดการแสดงการโดดร่มของทหารอเมริกัน มีรายได้สุทธิจากงานนี้ 56,783 บาท และได้รับเงินงบประมาณสนับสนุนจากกรรมการปกครองเป็นเงิน 450,000 บาท รวมเป็นเงิน 506,783 บาท และได้นำเงินจำนวนนี้สร้างอาคารเรียนเพิ่มเติม “อาคารมิตรภาพ” ตามแบบ 017 จำนวน 2 ชั้น 4 ห้องเรียน พร้อมเสาธง ห้องส้วม 6 ห้อง ที่ก่อสร้างเสร็จเมื่อวันที่ 31 กรกฎาคม 2518

ต่อมาจึงขอเพิ่มชื่อโรงเรียนเป็น “โรงเรียนบ้านย่านซื่อ มิตรภาพที่ 147” ตั้งแต่วันที่ 1 ตุลาคม 2518 ทั้งนี้เพื่อเป็นเกียรติแก่มูลนิธิการศึกษามิตรภาพ ขณะนั้นโรงเรียนมีอัตรากำลังครู 12 คน ชาย 8 คน หญิง 4 คน เปิดสอนตั้งแต่ชั้นประถมศึกษาปีที่ 1-7 มีนักเรียนทั้งหมด 218 คน ชาย 116 หญิง 102 คน และได้ส่งมอบอาคารหลังนี้เมื่อวันที่ 2 พฤศจิกายน 2518 โดยมรเอกสายหยุด เกิดผล และหัวหน้าเจ้าหนาที่หน่วยช่วยเหลือของอเมริกันประจำประเทศไทย ในฐานะประธานร่วมมูลนิธิและบุคคลสำคัญอื่นๆ อีกหลายท่านได้มาร่วมพิธีส่งมอบอาคารหลังนี้ให้แก่ผู้ว่าราชการจังหวัดสตูล ท่ามกลางประชาชนที่มาร่วมชุมชนมากมาย

ต่อมาในปีการศึกษา 2533 โรงเรียนบ้านย่านซื่อ “มิตรภาพที่ 147” ได้รับงบประมาณต่อเติมอาคารเรียน 017 ชั้นล่าง จำนวน 3 ห้องเรียน เป็นจำนวน 180,000 บาท ได้เริ่มลงมือต่อเติมตั้งแต่วันที่ 21 พฤษภาคม 2533 ขณะนั้น นายจำนง จันทร์ชู ดำรงตำแหน่งอาจารย์ใหญ่ มีครู 16 คน ชาย 5 คน หญิง 11 คน

เมื่อวันที่ 24 กรกฎาคม 2536 กรรมการโรงเรียน ราษฎร ได้ประชุมมีมติให้รื้ออาคารเรียนแบบวาตภัย ขนาด 4 ห้องเรียน เนื่องจากเก่าและชำรุดมากไม่สามารถซ่อมแซมได้ และสำนักงานประถมศึกษาอำเภอควนโดน ได้แจ้งให้ทราบและรื้อถอน ตามหนังสือสำนักงานการประถมศึกษาอำเภอควนโดน ที่ ศธ.1464.02/1085 ลงวันที่ 19 กรกฎาคม 2536

ต่อมา นายอาดินัน นุ้ยเด็น ได้ย้ายมาดำรงตำแหน่งอาจารย์ใหญ่ เมื่อวันที่ 1 พฤศจิกายน 2536 ได้ดำเนินการสานต่อโดยนำวัสดุจากการรื้อถอนอาคารเรียนทั้งหมด สร้างอาคารจริยศึกษา ขนาด 2 ห้อง กว้าง 6/12 เมตร โดยใช้แรงงานผู้ปกครองนักเรียน คณะครู วิทยาการ นักการฯ และกรรมการโรงเรียน ในระหว่างวันที่ 1-30 เมษายน 2537

ในปีงบประมาณ 2537 ได้รับงบประมาณถมดินสนามฟุตบอล เป็นเงิน 76,200 บาท และค่าก่อสร้างอาคารเอนกประสงค์ 380,000 บาท วันที่ 13 มกราคม นางฉวีวรรณ เทพภักดี ได้ย้ายมาดำรงตำแหน่งผู้ช่วยอาจารย์ใหญ่ แทน นายมงคล ทองนุ่น

ในปีงบประมาณ 2538 โรงเรียนได้รับงบประมาณติดตั้งท่อประปา เป็นเงิน 25,700 บาท งบประมาณสร้างอาคารเรียน สปช. 102/2526 เป็นเงิน 880,000 บาท

ปีงบประมาณ 2539 โรงเรียนได้จัดสรรงบประมาณขยายเขตประปาเข้าโรงเรียนที่มีท่ออยู่แล้ว เป็นเงิน 26,000 บาท ได้รับงบประมาณวางท่อถมดินทางเข้าโรงเรียน เป็นเงิน 26,100 บาทและได้รับงบประมาณจัดทำรั้วโรงเรียน เป็นจำนวนเงิน 200,000 บาท จำนวนพื้นที่บริเวณสถานศึกษาทั้งหมด 5 ไร่ 2 งาน 82 ตารางวา

วันที่ 10 สิงหาคม พ.ศ.2549 นายสิทธิศักดิ์ แกสมาน ได้ย้ายมาดำรงตำแหน่งผู้อำนวยการโรงเรียนบ้านย่านซื่อ “มิตรภาพที่ 147” ตามคำสั่งสำนักงานเขตพื้นที่การศึกษาสตูลที่ 253/2549 ลงวันที่ 31 กรกฎาคม 2549 และเกษียณอายุราชการก่อนกำหนด เมื่อวันที่ 1 ตุลาคม 2555 ตามคำสั่งสำนักงานเขตพื้นที่การศึกษาประถมศึกษาสตูลที่ 410/2555 ลงวันที่ 28 กันยายน 2555

นางวีรวรรรณ ปันจอร์ ครูโรงเรียนบ้านย่านซื่อฯ ดำรงตำแหน่งรักษาราชการแทนผู้อำนวยการโรงเรียนบ้านย่านซื่อ “มิตรภาพที่ 147” ตามคำสั่งสำนักงานเขตพื้นที่การศึกษาประถมศึกษาสตูล  
ที่ 406/2555 ลงวันที่ 26 กันยายน 2555

เมื่อวันที่ 11 มิถุนายน 2556 นายสมนึก นกน้อย ได้ย้ายมาดำรงตำแหน่ง ผู้อำนวยการโรงเรียนบ้านย่านซื่อ “มิตรภาพที่ 147” ได้ดำเนินการบริหารจัดการโรงเรียน และได้เสนอของบประมาณ (งบเหลือจ่าย) จาก สพฐ. ปี 2556 มาปรับปรุงซ่อมแซมอาคารเอนกประสงค์ จำนวน 220,000 บาท และเกษียณอายุราชการเมื่อวันที่ 30 กันยายน 2557

วันที่ 9 ตุลาคม 2557 นายสุรทิน บิลยะแม ได้ย้ายมาดำรงตำแหน่งผู้อำนวยการโรงเรียนบ้านย่านซื่อ “มิตรภาพที่ 147” จนถึงปัจจุบัน

ปีงบประมาณ 2558 โรงเรียน ได้รับงบประมาณก่อสร้างอาคารเรียนแบบ สปช 105/29 ปรับปรุง2 ชั้น 4 ห้องเรียน จำนวน 1 หลัง งบประมาณ 3,483,100.00 บาท จำนวนพื้นที่บริเวณสถานศึกษาทั้งหมด 5 ไร่ 2 งาน 82.09 ตารางวา

ปีงบประมาณ 2559 โรงเรียนได้รับงบประมาณปรับปรุงซ่อมแซมอาคารเรียนแบบสามัญ 017   
เป็นจำนวนเงิน 353,900 บาท และงบประมาณปรับปรุงถนนและสนามฟุตบอลโรงเรียนจำนวนเงิน 150,000 บาท

**ลักษณะภูมิประเทศ**

สภาพชุมชนรอบๆโรงเรียนมีลักษณะเป็นชุมชนกึ่งเมืองกึ่งชนบทอยู่รวมกันโดยรอบโรงเรียนมีบ้านพักอาศัย ร้านค้า ห้างเทสโก้โลตัส

**ผลการดำเนินงานปีที่ผ่านมา**

โรงเรียนบ้านย่านซื่อ “มิตรภาพที่ 147” ได้ดำเนินการจัดการศึกษาตามนโยบายสำนักงานเขตพื้นที่การศึกษาประถมศึกษาสตูล ตามรายละเอียดดังนี้

**ก. ด้านจำนวนผู้เรียน**

โรงเรียนบ้านย่านซื่อ “มิตรภาพที่ 147” มีนักเรียน จำนวน ๑๔๗ คน เป็นชาย ๘๗ คน เป็นหญิง ๖๐ คน ห้องเรียนจำนวน ๘ ห้อง

**ตาราง ๑ แสดงจำนวนนักเรียน และห้องเรียนในโรงเรียนบ้านย่านซื่อ “มิตรภาพที่๑๔๗”**

**ปีการศึกษา ๒๕๖๐ จำแนกเป็นรายชั้น**

|  |  |  |  |  |
| --- | --- | --- | --- | --- |
| **ชั้น** | **จำนวนนักเรียน** | | **รวม** | **จำนวนห้องเรียน** |
| **ชาย** | **หญิง** |
| อนุบาล 1 | ๑๑ | ๕ | ๑๖ | **1** |
| อนุบาล 2 | 1๔ | ๖ | ๒๐ | **1** |
| รวมอนุบาล | 2๕ | ๑๑ | ๓๖ | **2** |
| ประถมศึกษาปีที่ 1 | ๕ | ๑๑ | ๑๖ | **1** |
| ประถมศึกษาปีที่ 2 | 1๔ | 1๐ | 2๔ | **1** |
| ประถมศึกษาปีที่ 3 | ๗ | ๒ | ๙ | **1** |
| ประถมศึกษาปีที่ 4 | ๙ | ๑๑ | ๒๐ | **1** |
| ประถมศึกษาปีที่ 5 | 1๑ | ๗ | ๑๘ | **1** |
| ประถมศึกษาปีที่ 6 | 1๖ | ๘ | 2๔ | **1** |
| รวมประถมศึกษา | 6๒ | ๔๙ | ๑๑๑ | **6** |
| **รวมทั้งสิ้น** | **๘๗** | **๖๐** | **๑๔๗** | **๘** |

1. **ด้านจำนวนครูและบุคลากรทางการศึกษา**

โรงเรียนบ้านย่านซื่อ “มิตรภาพที่ 147” มีผู้บริหาร ๑ คน ครูผู้สอน ๑๑ คน ครูธุรการ ๑ คน และพนักงานราชการ ๑ คน ลูกจ้างชั่วคราว ๒ คน ดังรายละเอียดในตาราง

**ตาราง ๒** แสดงข้อมูลข้าราชการครูและบุคลากรทางการศึกษาของโรงเรียนบ้านย่านซื่อ“มิตรภาพที่ 147”

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – ชื่อสกุล** | **อายุ** | **อายุราช**  **การ** | **ตำแหน่ง/วิทยฐานะ** | **วุฒิ** | **วิชาเอก** |
| ๑ | นายสุรทิน บิลยะแม | ๕๔ | ๓๒ | ผู้อำนวยการโรงเรียน | กศ.ม. | การบริหารการศึกษา |
| ๒ | นายมานพ ตาเดอิน | ๕๙ | ๔๐ | ครู คศ.๒ | คบ. | การบริหารศึกษา |
| ๓ | นายวินัย หมีนพราน | ๕๔ | ๓๔ | ครู คศ.๒ | คบ. | อุตสาหกรรมศิลป์ |
| ๔ | นางสาวรัตนา ลาภบุญผล | ๕๕ | ๓๔ | ครู คศ.๒ | คบ. | นาฏศิลป์ |
| ๕ | นางอังสนา ศรีริภาพ | ๕๕ | ๓๖ | ครู คศ.๒ | กศบ. | การประถมศึกษา |
| ๖ | นายเฟาซีย์ หลีเยาว์ | ๕๒ | ๒๓ | ครู คศ.๒ | คบ. | สังคมศึกษา |
| ๗ | นางอุไร สันงะ | ๕๐ | ๒๗ | ครู คศ.๒ | ศษ.บ | สุขศึกษา |
| ๘ | นางสุพรรษา ดาแลหมัน | ๓๖ | ๘ | ครู คศ.2 | ศศม. | การบริหารการศึกษา |
| ๙ | นางยลาณี วงศาชนัท | ๔๒ | ๒๐ | ครู คศ.๒ | คบ. | การศึกษาปฐมวัย |
| ๑๐ | นางสาวเกวลี ขำดำ | ๒๘ | ๔ | ครู คศ.๑ | กศ.ม. | การบริหารการศึกษา |
| ๑๑ | นางชวนพิศ สุวรรณสะอาด | ๕๓ | ๒๓ | ครู คศ.๓ | คบ. | การศึกษาปฐมวัย |
| ๑๒ | นายกอหาด ยาหลี | ๕๙ | ๑๐ | พนักงานราชการ | คบ. | สังคมศึกษา |
| ๑๓ | นางสาวกูสารา มานีกามัน | ๒๖ | - | บุคลากรคณิตฯ | คบ. | คณิตศาสตร์ |
| 14 | นายอิมรอน ยูฮั้นนัน | ๓๒ | - | ครูอัตราจ้าง | คบ. | ภาษาอังกฤษ |
| ๑๕ | นางสาวนูรอบี รูบามา | ๒๘ | - | ครูอัตราจ้าง | อนุปริญญา | ปฐมวัย |
| ๑๖ | นายอับดุลฮาดี หลงสมัน | ๒๙ | - | นักการภารโรง | ปวส. | - |

**ค. ด้านกรรมการสถานศึกษา**

โรงเรียนบ้านย่านซื่อ “มิตรภาพที่ 147” จำนวน ๙ คน คือ

* + 1. นายอะหมาด ดาหมาด ประธานคณะกรรมการสถานศึกษาขั้นพื้นฐาน
    2. นายวินัย หมีนพราน กรรมการ (ผู้แทนครู)
    3. นายทิฆัมพร โย๊ะหมาด กรรมการ (ผู้แทนองค์กรชุมชน)
    4. นายกุรตอบี จอหวัง กรรมการ (ผู้แทนองค์กรปกครองส่วนท้องถิ่น)
    5. นายกูอำหมาด มานีกามัน กรรมการ (ผู้แทนผู้ปกครอง)
    6. นายกอเดช สาดีน กรรมการ (ผู้แทนผู้นำศาสนา)
    7. นายซอบรี หมัดหมัน กรรมการ (ผู้แทนศิษย์เก่า)
    8. ร.ต.ท.นิรุต ปะดุกา กรรมการ (ผู้ทรงคุณวุฒิ)

๙) นายสุรทิน บิลยะแม กรรมการและเลขานุการ(ผู้บริหารโรงเรียน)

**ง. ข้อมูลด้านอาคารสถานที่**

* 1. อาคารเรียนและอาคารประกอบ ๘ หลัง ได้แก่

อาคารเรียน 3 หลัง

หอประชุม ๑ หลัง

อาคารละหมาด ๑ หลัง

โรงอาหาร ๑ หลัง

ห้องส้วม ๒ หลัง

จำนวนห้องเรียนทั้งหมด ๘ ห้องเรียน แบ่งเป็นชั้นอนุบาล ๑ – ชั้นประถมศึกษาปีที่ ๖

* 1. ห้องที่จัดไว้ใช้ปฏิบัติกิจกรรมเฉพาะมีทั้งหมด ๑๔ ห้องได้แก่

- ห้องคอมพิวเตอร์ ๑ ห้อง

- ห้องพยาบาล ๑ ห้อง

- ห้องสมุด ๑ ห้อง

- ห้องวิชาการ ๑ ห้อง

- ห้องละหมาด ๑ ห้อง

- ห้องสำนักงาน ๑ ห้อง

- ห้องสหกรณ์ ๑ ห้อง

- ห้องประชุม ๑ ห้อง

๓. พื้นที่ปฏิบัติกิจกรรม / นันทนาการ ได้แก่ หอประชุม สนามกีฬา แปลงเกษตร

**จ. แหล่งเรียนรู้และภูมิปัญญาท้องถิ่น**

ห้องสมุดมีขนาด ๘๘ ตารางเมตร จำนวนหนังสือในห้องสมุด ๒,๓๐๐ เล่ม การสืบค้นหนังสือและการยืม-คืน ใช้ระบบเอกสารการยืม – คืน จำนวนนักเรียนที่ใช้ห้องสมุดในปีการศึกษาที่รายงาน เฉลี่ย ๕๔ คนต่อวัน คิดเป็นร้อยละ ๒๒.๗๘ ของนักเรียนทั้งหมด

**ตาราง ๓ แสดงสถิติการใช้แหล่งเรียนรู้ภายในโรงเรียน ในปีการศึกษา ๒๕๕๙ มีดังนี้**

|  |  |
| --- | --- |
| **แหล่งเรียนรู้ภายใน** | **สถิติการใช้จำนวนครั้ง/ปี** |
| **ชื่อแหล่งเรียนรู้** |
| ๑. ห้องสมุด  ๒. ห้องปฏิบัติการคอมพิวเตอร์  ๓. แปลงเกษตร  ๔. ห้องพยาบาล  ๕. ห้องสหกรณ์  ๖. ห้องวิชาการ | ๒๐๐  ๒๐๐  ๑๐๐  ๒๐๐  ๒๐๐  ๒๐๐  ๒๐๐ |

**ตาราง ๔ แสดงสถิติการใช้แหล่งเรียนรู้ภายนอกโรงเรียน ในปีการศึกษา ๒๕๕๙ มีดังนี้**

|  |  |
| --- | --- |
| **แหล่งเรียนรู้ภายนอก** | **สถิติการใช้จำนวนครั้ง/ปี** |
| **ชื่อแหล่งเรียนรู้** |
| ๑. มัสยิดดารุสศอลีฮีน  ๒. สถานีอนามัย  ๓. เขาพญาบังสา  ๔. อบต.ย่านซื่อฯ  ๕. สวนสัตว์สงขลา  ๖. อุทยานแห่งชาติเขาน้ำค้าง  ๗. หมู่บ้านคีรีวง  ๘. อุทยานแห่งชาติทะเลบัน  ๙. เทสโก้โลตัส | ๔๐  ๓  ๑  2  ๑  ๒  ๑  ๑  ๑ |

**ตาราง ๕ แสดงข้อมูลภูมิปัญญาท้องถิ่นของโรงเรียนบ้านย่านซื่อ “มิตรภาพที่147” มีดังนี้**

|  |  |  |
| --- | --- | --- |
| **ที่** | **ชื่อ – สกุล** | **ความสามารถพิเศษ** |
| ๑ | นางสิม๊ะ จอหวัง | ทำโคระจำปาดะ |
| ๒ | นางแลบา ดาหมาด | ขนมโดนัท |
| ๓ | นางสาวฮับเซาะ เละวัง | ขนมแนหรำ |

**โครงสร้างการบริหารงานโรงเรียน**

**คณะกรรมการ**

**บริหารโรงเรียน**

**ผู้อำนวยการ**

**โรงเรียนบ้านบ้านย่านซื่อ“มิตรภาพที่๑๔๗”**

**คณะกรรมการ**

**การศึกษาขั้นพื้นฐาน**

**ฝ่ายบริหารงานวิชาการ**

**นางสุพรรษา ดาแลหมัน**

หัวหน้าฝ่าย

**ฝ่ายบริหารงานงบประมาณ**

**นางรัตนา ลาภบุญผล**

หัวหน้าฝ่าย

**ฝ่ายบริหารงานบุคลากร**

**นางอุไร สันงะ**

หัวหน้าฝ่าย

**ฝ่ายบริหารงานทั่วไป**

**นายวินัย หมีนพราน**

หัวหน้าฝ่าย

๑.น.ส.กูสารา มานีกามัน

๒.นายอิมรอน ยูฮั้นนัน

๓.น.ส.อารียา หมัดศิริ

๑. นางอังสนา ศรีริภาพ

๒. นางยลาณี วงศาชนัท

๓. น.ส เกวลี ขำดำ

๑.นายเฟาซีย์ หลีเยาว์

๒.นส.มุกรินทร์ ตรีมีน

๑. นายมานพ ตาเดอิน

๒.นายกอหาด ยาหลี

๓.น.ส. นูรอบี รูบามา

**สภานักเรียน**

**ปรัชญาการจัดการศึกษา**

โรงเรียนบ้านย่านซื่อ “มิตรภาพที่ 147” การศึกษาคือการเรียนรู้เพื่อชีวิต

**วิสัยทัศน์โรงเรียนบ้านย่านซื่อ “มิตรภาพที่ 147”**

“โรงเรียนบ้านย่านซื่อ “มิตรภาพที่ 147”จัดและส่งเสริมการศึกษาขั้นพื้นฐานให้กับผู้เรียนให้มีความรู้คู่คุณธรรม ศรัทธาต่อสถาบันหลัก ก้าวทันเทคโนโลยี นำหลักปรัชญาเศรษฐกิจพอเพียงสู่การปฏิบัติโดยชุมชนมีส่วนร่วม

**พันธกิจโรงเรียนบ้านย่านซื่อ “มิตรภาพที่ 147”**

๑. พัฒนาผู้เรียนให้มีความรู้คู่คุณธรรม ศรัทธาต่อสถาบันหลัก

๒. พัฒนาผู้เรียนให้ก้าวทันเทคโนโลยี

๓. ส่งเสริมสนับสนุนให้โรงเรียนเป็นแหล่งเรียนรู้ของชุมชน

๔. บริหารจัดการโดยให้ชุมชนมีส่วนร่วม

๕. พัฒนาสภาพแวดล้อมให้เอื้อต่อการจัดกิจกรรมการเรียนการสอน

**จุดเน้น**

สำนักงานคณะกรรมการการศึกษาขั้นพื้นฐานได้กำหนดจุดเน้น ๑๐ ประการ เพื่อให้หน่วยงานทาการศึกษาเป็นกรอบทิศทางในการพัฒนาอย่างเร่งด่วน โรงเรียนบ้านย่านซื่อ “มิตรภาพที่๑๔๗”เป็นหน่วยงานในสังกัด ที่จะต้องดำเนินการโดยได้ตัดสัดส่วนที่ไม่เกี่ยวข้องกับภารกิจของสถานศึกษา จำนวน ๑ รายการ และคงเหลือไว้ ๙ ประการ เพื่อเป็นแนวทางกำหนดทิศทางการพัฒนาให้สอดคล้องกับนโยบายของหน่วยงานต้นสังกัดไว้ดังนี้

1. ผลสัมฤทธิ์ทางการเรียน ๕ กลุ่มสาระวิชาหลักเพิ่มขึ้นอย่างน้อยร้อยละ ๕
2. นักเรียนชั้นประถมศึกษาปีที่ ๓ ทุกคนอ่านได้เขียนได้
3. เพิ่มศักยภาพนักเรียนในด้านภาษา ด้านคณิตศาสตร์ วิทยาศาสตร์ และด้านเทคโนโลยีเพื่อพัฒนาสู่ความเป็นสากล
4. นักเรียนทุกคนมีความสำนึกในความรักชาติ
5. สร้างโอกาสทางการศึกษาให้ประชากรในวัยเรียนในเขตบริการอย่างทั่วถึง
6. จัดการศึกษาตามหลักปรัชญาเศรษฐกิจพอเพียง ปลูกฝังคุณธรรม ความสำนึกในความเป็นชาติไทย
7. นักเรียน ครูและบุคลากรทางการศึกษาในสถานศึกษา ได้รับการพัฒนาอย่างทั่วถึงและมีคุณภาพ
8. นักเรียน ครูและบุคลากรทางการศึกษาในสถานศึกษา ได้รับการพัฒนาเตรียมความพร้อมสู่ประชาคมอาเซียน
9. สถานศึกษามีระบบประกันคุณภาพภายในที่เข็มแข็ง และผ่านการรับรองมาตรฐานการศึกษา จากการประเมินคุณภาพภายนอก

**เป้าประสงค์**

1. โรงเรียนมีคุณภาพตามเกณฑ์มาตรฐานการศึกษาของชาติ
2. นักเรียนมีคุณธรรมจริยธรรม และสามารถดำรงชีวิตในสังคมได้อย่างมีความสุข
3. นักเรียนสามารถใช้เทคโนโลยีในการเรียนรู้และมีผลสัมฤทธิ์ทางการเรียนตามเกณฑ์มาตรฐานการศึกษา
4. ผู้เรียนเห็นคุณค่าและร่วมสืบสานวัฒนธรรมท้องถิ่นและความเป็นไทย
5. โรงเรียนบริหารการจัดการศึกษาแบบส่วนร่วม
6. ครูมีคุณภาพตามมาตรฐานวิชาชีพ
7. โรงเรียนพร้อมเข้าสู่ประชาคมอาเซียน

กลยุทธ์

เพื่อให้สอดคล้องกับนโยบายของสำนักงานเขตพื้นที่การศึกษาประถมศึกษาสตูล และสำนักงานคณะกรรมการการศึกษาขั้นพื้นฐาน โรงเรียนบ้านย่านซื่อ “มิตรภาพที่ ๑๔๗”จึงกำหนดกลยุทธ์ ปี ๒๕๖๐ จำนวน ๑๑ กลยุทธ์ ดังต่อไปนี้

1. พัฒนาคุณภาพการศึกษาเพื่อยกระดับผลสัมฤทธิ์ทางการเรียน และผลการทดสอบระดับชาติ
2. ส่งเสริมและพัฒนาคุณภาพการเรียนการสอนภาษาไทยเพื่อให้นักเรียนสามารถอ่านออกเขียนได้ทุกระดับชั้น
3. ปรับปรุงและพัฒนาสภาพแวดล้อมของโรงเรียนและภายในห้องเรียนที่เอื้อต่อการจัดการเรียนรู้
4. ปลูกฝัง ส่งเสริมการเรียนการสอนเพื่อพัฒนาคุณธรรม จริยธรรมและธรรมาภิบาลให้กับผู้เรียนและบุคลากรทุกระดับ
5. บูรณาการปรัชญาเศรษฐกิจพอเพียงในการจัดการเรียนรู้
6. ส่งเสริมการกิจกรรมการเรียนสอนภาษาโดยเฉพาะภาษาอังกฤษเพื่อให้สามารถใช้ภาษาอังกฤษในการสื่อสารได้
7. ส่งเสริมกิจกรรมนักเรียนให้มีความเป็นเลิศตามความถนัดของนักเรียน
8. กำกับติดตามการจัดการเรียนรู้และการบริหารงานภายในโรงเรียน
9. พัฒนาระบบประกันคุณภาพภายในให้ดีขึ้นเพื่อรองรับการประเมินคุณภาพภายนอกได้อย่างมีประสิทธิภาพ
10. สร้างเครือข่ายความร่วมมือในการจัดการเรียนรู้และการบริหารสถานศึกษากับองค์กรต่าง ๆ และชุมชน
11. การจัดการศึกษาระดับปฐมวัยที่มีคุณภาพ

**ส่วนที่ ๒**

**แนวทางการพัฒนาผลสัมฤทธิ์ทางการเรียน**

จากกลยุทธ์โรงเรียนบ้านย่านซื่อ “มิตรภาพที่ ๑๔๗”ซึ่งสอดคล้องกับนโยบายของสำนักงานเขตพื้นที่การศึกษาประถมศึกษาสตูล และสำนักงานคณะกรรมการการศึกษาขั้นพื้นฐาน ข้อที่ ๑ พัฒนาคุณภาพการศึกษาเพื่อยกระดับผลสัมฤทธิ์ทางการเรียน และผลการทดสอบระดับชาติ และข้อที่ ๒ ส่งเสริมและพัฒนาคุณภาพการเรียนการสอนภาษาไทยเพื่อให้นักเรียนสามารถอ่านออกเขียนได้ทุกระดับชั้น นั้น ทางโรงเรียนจึงได้กำหนดแนวทางเพื่อพัฒนาผลสัมฤทธิ์ทางการเรียนของนักเรียน โดยเริ่มจากการวิเคราะห์ผลการทดสอบระดับชาติ ชั้นประถมศึกษาปีที่ ๖ (O-NET) และระดับชั้นประถมศึกษาปีที่ ๓ (NT) เปรียบเทียบระหว่าง

ปีการศึกษา ๒๕๕๘-๒๕๕๙ แล้วนำผลมากำหนดยุทธศาสตร์เพื่อเป็นแนวทางในการพัฒนาผลสัมฤทธิ์ต่อไป

**เปรียบเทียบผลการทดสอบระดับชาติ ชั้นประถมศึกษาปีที่ ๓ (NT) ปีการศึกษา ๒๕๕๘-๒๕๕๙**

**ร้อยละของนักเรียนที่มีเกรดเฉลี่ยผลสัมฤทธิ์ทางการเรียนแต่ละรายวิชาในระดับ ๓ ขึ้นไป**

**ระดับชั้นประถมศึกษาปีที่ ๑ – ๖ ปีการศึกษา ๒๕๕๙**

**ผลการประเมินการทดสอบความสามารถพื้นฐานของผู้เรียนระดับชาติ (Nationnal Test:Nt)**

ระดับชั้นประถมศึกษาปีที่ ๓

๑) ผลการประเมินการทดสอบความสามารถพื้นฐานของผู้เรียนระดับชาติ(NT) ประจำปีการศึกษา ๒๕๕๙

2) ผลการประเมินการทดสอบความสามารถพื้นฐานของผู้เรียนระดับชาติ(NT) ชั้นประถมศึกษาปีที่ 3 ประจำปีการศึกษา 2558 – 2559

2.1 เทียบเปรียบภาพรวมผลการประเมินการทดสอบความสามารถพื้นฐานของผู้เรียนระดับชาติ (NT) และร้อยละของผลต่างระหว่างปีการศึกษา 2558 – 2559

|  |  |  |  |
| --- | --- | --- | --- |
| **ความสามารถ** | **ปีการศึกษา**  **2558** | **ปีการศึกษา**  **2559** | **ร้อยละของผลต่างระหว่างปีการศึกษา** |
| ด้านภาษา | 50.00 | 51.72 | 1.72 |
| ด้านคำนวณ | 43.06 | 38.94 | -4.12 |
| ด้านเหตุผล | 44.29 | 55.18 | 10.89 |
| รวมความสามารถทั้ง 3 ด้าน | 45.78 | 48.62 | 2.84 |

2.2) แผนภูมิเปรียบเทียบผลการประเมินการทดสอบความสามารถพื้นฐานของผู้เรียนระดับชาติ (NT) ระดับชั้นประถมศึกษาปีที่ 3 ปีการศึกษา 2558 – 2559 จำแนกตามร้อยละของระดับคุณภาพ

2. ผลการทดสอบทางการศึกษาระดับชาติขั้นพื้นฐาน (O-NET)

1. ผลการทดสอบทางการศึกษาระดับชาติขั้นพื้นฐาน (O-NET) ประจำปีการศึกษา 2559

๒. เปรียบเทียบผลการทดสอบทางการศึกษาระดับชาติขั้นพื้นฐาน (O-NET) ปีการศึกษา ๒๕๕๘ – ๒๕๕๙

**สรุปประเด็นปัญหาและแนวทางแก้ปัญหา**

|  |  |
| --- | --- |
| **ประเด็นปัญหา** | **แนวทางแก้ปัญหา** |
| ๑. คะแนนความสามารถด้านคำนวณของนักเรียน ป.๓ คณิตศาสตร์ ค่าพัฒนาติดลบ - ๔.๑๒  คณิตศาสตร์ ป.๖ ติดลบ - ๘.๓๓ สาเหตุมาจากชั้น ป.๑-ป.๕ ครูผู้สอนไม่ตรงวิชาเอก , นักเรียนขาด  เจตคติที่ดีต่อรายวิชา | ๑. จัดทำโครงการยกระดับผลสัมฤทธิ์ทางการเรียนและโครงการส่งเสริมพัฒนาทักษะทางวิชาการ  ๒. ส่งเสริมให้มีการนำเสนอ คำศัพท์ภาษาอังกฤษ แต่งประโยค และบทสนทนา ทั้งภาษาอังกฤษและภาษาไทย กิจกรรมหน้าเสาธงทุกเช้า หมุนเวียนเปลี่ยนกันไป  ๓. ส่งเสริมให้นักเรียนรักการอ่านหลังเลิกเรียน โดยเมื่ออ่านแล้วให้หมุนเวียนกันออกมาเล่าให้เพื่อนฟังในกิจกรรมหน้าเสาธงตอนเช้า  ๔.คัดเลือกนักเรียนที่ยังอ่านไม่คล่องในแต่ละห้องเรียนมาฝึกอ่านโดยให้คุณครูแต่ละคนรับผิดชอบพัฒนาความก้าวหน้าในการอ่าน ครู ๑ คน ต่อนักเรียน ๒ คน |
| ๒. คะแนน O-net วิชาภาษาอังกฤษ ค่าพัฒนาติดลบถึง ๑๑.๗๓ สาเหตุมาจาก นักเรียนขาดเจตคติที่ดีต่อรายวิชา |
| ๓.คะแนน O-net วิชาภาษาไทย ค่าพัฒนาติดลบ ๓.๐๗ สาเหตุมาจากครูผู้สอนไม่ตรงเอก |

**แนวทางการพัฒนาผลสัมฤทธิ์ทางการเรียน ปีการศึกษา ๒๕๖๐**

| **ยุทธศาสตร์** | **เป้าหมาย** | **ตัวชี้วัด/เกณฑ์** | **โครงการ/กิจกรรม** |
| --- | --- | --- | --- |
| ๑. พัฒนาคุณภาพการเรียนการสอนภาษาไทยเพื่อให้นักเรียนสามารถอ่านออกเขียนได้ทุกระดับชั้น | อ.๑-อ.๒ | อ.๑ สามารถพูดคำคล้องจอง/ขีดเขียนได้อย่างอิสระ  อ.๒ พูดได้คล่องแคล่ว/เขียนชื่อตนเองได้ | ๑. โครงการพัฒนาทักษะเด็กปฐมวัย  - กิจกรรมนิทานหนูน้อย |
| ป.๑ | นักเรียนผ่านเกณฑ์คุณภาพการอ่านออก/เขียนได้ ตามระดับชั้น อยู่ในระดับดีขึ้นไป | ๑.กิจกรรมชุมนุมรักการอ่าน  ๒.กิจกรรมสอนซ่อมเสริม |
| ป.๒ | นักเรียนผ่านเกณฑ์คุณภาพการอ่านออก/เขียนได้ ตามระดับชั้น อยู่ในระดับดีขึ้นไป | ๑.กิจกรรมชุมนุมรักการอ่าน  ๒.กิจกรรมสอนซ่อมเสริม |
| ป.๓ | นักเรียนผ่านเกณฑ์คุณภาพการอ่านออก/เขียนได้ ตามระดับชั้น อยู่ในระดับดีขึ้นไป | ๑.กิจกรรมชุมนุมรักการอ่าน  ๒.กิจกรรมสอนซ่อมเสริม |
| ป.๔ | นักเรียนผ่านเกณฑ์คุณภาพการอ่านคล่อง/เขียนคล่อง ตามระดับชั้น อยู่ในระดับดีขึ้นไป | ๑.กิจกรรมชุมนุมรักการอ่าน  ๒.กิจกรรมสอนซ่อมเสริม |
| ป.๕ | นักเรียนผ่านเกณฑ์คุณภาพการอ่านคล่อง/เขียนคล่อง ตามระดับชั้น อยู่ในระดับดีขึ้นไป | ๑.กิจกรรมชุมนุมรักการอ่าน  ๒.กิจกรรมสอนซ่อมเสริม |
| ป.๖ | นักเรียนผ่านเกณฑ์คุณภาพการอ่านคล่อง/เขียนคล่องตามระดับชั้น อยู่ในระดับดีขึ้นไป | ๑.กิจกรรมชุมนุมรักการอ่าน  ๒.กิจกรรมสอนซ่อมเสริม |
| ๒. ยกระดับผลสัมฤทธิ์ทางการเรียน และผลการทดสอบระดับชาติ | อ.๑-อ.๒ | นักเรียนในระดับชั้นอนุบาลมีพัฒนาการทุกด้านอยู่ในเกณฑ์ดี | ๑. โครงการพัฒนาทักษะเด็กปฐมวัย  - กิจกรรมนิทานหนูน้อย |
| ป.๑ | นักเรียนมีผลสัมฤทธิ์ทางการเรียนสูงขึ้น ร้อยละ ๓ | ๑. โครงการยกระดับผลสัมฤทธิ์ทางการเรียน  ๒. โครงการส่งเสริมพัฒนาทักษะทางวิชาการ |
| ป.๒ | นักเรียนมีผลสัมฤทธิ์ทางการเรียนสูงขึ้น ร้อยละ ๓ | ๑. โครงการยกระดับผลสัมฤทธิ์ทางการเรียน  ๒. โครงการส่งเสริมพัฒนาทักษะทางวิชาการ |
| ป.๓ | นักเรียนมีผลการทดสอบระดับชาติสูงขึ้น ร้อยละ ๓ | ๑. โครงการยกระดับผลสัมฤทธิ์ทางการเรียน  ๒. โครงการส่งเสริมพัฒนาทักษะทางวิชาการ |
| ป.๔ | นักเรียนมีผลสัมฤทธิ์ทางการเรียนสูงขึ้น ร้อยละ ๕ | ๑. โครงการยกระดับผลสัมฤทธิ์ทางการเรียน  ๒. โครงการส่งเสริมพัฒนาทักษะทางวิชาการ |
| ป.๕ | นักเรียนมีผลสัมฤทธิ์ทางการเรียนสูงขึ้น ร้อยละ ๕ | ๑. โครงการยกระดับผลสัมฤทธิ์ทางการเรียน  ๒. โครงการส่งเสริมพัฒนาทักษะทางวิชาการ |
| ป.๖ | นักเรียนมีผลการทดสอบระดับชาติสูงขึ้น ร้อยละ ๕ | ๑. โครงการยกระดับผลสัมฤทธิ์ทางการเรียน  ๒. โครงการส่งเสริมพัฒนาทักษะทางวิชาการ |